钦定古今图书集成/方舆汇编/职方典/第1075卷 > 汀州府祠庙考二〈寺观附〉 府县志合载
## 钦定古今图书集成/方舆汇编/职方典/第1075卷 > 汀州府祠庙考二〈寺观附〉 府县志合载

本府。〈长汀县附郭。〉

禅宫寺　在成下里，宋建。

定光寺　在卧龙山麓，宋建。内有祝圣院在焉。永乐寺　，在青泰里，五代时建。

华严寺　在成上里，五代间建。

罗汉寺　，在城西，有铁铸佛像。

同庆寺　，在宝珠门外，为岁迎春所。

叶花庵　在县东二十里许，即白云山。元至正间废。明成化间，任思明等募建。

麻潭岭庵　在府城南古贵圆珠山侧。宋端平间建。明崇祯十年，邑人募建，改元坛庙。

戒愿寺　在戒愿岭，旧名“廨院” ，明天启间改今名。

连章寺　在青岩里，宋建。

金鸡寺　在宣河里，宋建。

云霄山庵　在县东八十五里。后山有巨岩，流出清泉如玉，旧名“玉泉。”

丰和庵　：去县治七十八里。建此庵后，年丰人和，故名。

善福庵　：去县治九十里。好善祈福者，每月初六而举。又名初六庵。

黄仙人庵　在府东，宋时有黄姓者得道于此。翠峰庵　在县东北二十里。

三圣庵　在归阳三十里。天顺间，民董子厚建。“仙隐观　” 在登俊坊，唐建。

宝灵庵　在归阳三十里。元至正间，洪水涌开，有白石三块如珠，董仁寿以石塑像立庵。东苍庵　旧在鄞河坊濒溪。万历间，大水冲去。太学生吴希春捐本坊屏山下地，倡众募建。定应庵　在青泰里刘园，俗呼“百口庵。”

邝岭庵　高峻如梯，乡人依以避寇。

归性林　在南寨，乡官邓于苏等开建。

万魁塔　在南城霹雳岩山顶。万历壬寅年八月，知县丘民贵谕主簿马大任、卜基鼎建。宁化县。

光严寺　旧本学宫，今之学宫，乃原寺也。据正统六年《寺碑》云：“宁化光严永隆禅寺，在邑治之侧。昔元沙禅师开山，基广八十馀丈。禅师以锡杖周匝卓泉，通成一十三井，记为寺界。” 又云：“寺经几兵火，碑碣不存，事实不考。” 今按：寺址在邑治之后，非治侧也。周匝亦无十三井。元沙开山，别无考据。

慈恩塔寺　在县治南，旧为宝塔院。宋宣和间，僧礼分募建。见《寺碑》。明永乐十一年，毁。正德三年，典史汪清令僧祖隆创募。成化八年，同知陈熙重修。次年秋，塔灾，寺存。万历二十四年十一月，寺毁。四十三年，僧日鼎募建。

慈恩塔　，建始年代无考，当亦在宣和间。明成化九年秋，塔灾。万历十六年，漳南道李得阳准呈修整，用费巨千，功已垂成。至二十一年癸巳八月初九日，塔圮倾，其首一级坠砖，有镌字曰“水南塔” ，则“慈恩” 或后名也。

金山寺　：在县治东南金山之下，即知县盛以进德政祠。因奉文废祠，权易今名，附像主于寺中。相传其地为南禅寺。崇祯二年，僧锄地得甓，镌“长沙寺” 三字，不知创于何代也。

金山塔　：在城东南二里。

龙门庵　在城东半里，有司迎诏迎春于此，诸生应秋试，孝廉上公车，亦祖饯于此。旧庵毁，万历三十八年重建。崇祯七年毁，八年又建。

皇清顺治五年，毁于寇。

一柱阁　即“千佛阁” ，在下东门城外。崇祯十三年，僧密行募创。

灵峰寺　去邑百三十里，即建宁县界。唐贞观初建，宋康定间改今额。正德十二年重建。圣水庵　在城东三里。嘉靖四年重建，崇祯七年重修。

皇清康熙元年。僧省超改建丛林。鼎创法堂方丈藏。

“阁塔院” ，七年七月十五开塔基，掘得断碣，上镌

元沙禅师髟，当是发塔字也。旁镌“梁开平二年” ，僧众咸以为异，今遂于原基仍建发塔焉。东山庵　即东溪。《旧志》标八景之一，曰东山古渡。

龙山寺　在邑南三里。梁开平间建，旧为地藏院，宋建隆间改今额。祥符间，邑人伍祐重创。《志》列八景之一，曰“龙山兰若” ，不知何景也。

鹫峰院　去邑四十里，在黄源铺。五代天福时，张濠坑张姓建。明正德十年张姓重建。院前有亘石溪流，水草幽洁，苍树回径，引人自远。西山庵　在县西门外半里。宋建炎间建。明永乐间重建，复毁。万历三十四年重建。旧志列八景之一，曰“西山游览。”

准提阁　，在西门外桃源坑。旧为“雷氏书堂” ，毁于寇。康熙五年重建，僧续传募助成之。

崇福尼院　在县东二里许。唐乾符间创。明为“崇福堂” ，道流居之，后改为庵，久之颓圮。

皇清顺治戊戌，《僧自钦广缘》，疏募重建。

瓦庄庵　在县南三里。宋淳熙间创。明永乐间重建，今毁。

岩顶禅室　去邑六十里，即灵隐洞之巅。“太平山　” ，去邑七十里。

石里庵　去邑六十里，即乌村石里岩之侧峰上　去邑七十里，平田突起，巅有精舍，连雾曳云，住者久习幽遐，鹁鸪山雀，皆就掌取食。地藏庵　去邑九十里，泉下丘姓旧建颓废。嘉靖二十九年，里人丘桂荣独力重建。

长潭庵　去邑五十里。赖道《寄书壁》云：“云合钟声湿，潭空鸟梦寒。”

梅山庵　宋淳熙间创。明洪武二年，重建华林禅院　。去邑九十里，去泉下丘坊里许，茂林蓊郁，田畴衍旷。康熙年间，僧省超创建《丛席》“天真堂　。” 去邑九十里。

茆庵　去邑九十里。崇祯间，僧西然募创佛像，庄严妙丽，甲于闽、汀。康熙间，僧道隆开丛席，付法子谷泉。

石上庵　去邑九十里，僧舍。衔石隙中，小溪前潆，薜萝环荫。以上俱在泉下里。

象峰庵　去邑七十里，高旷而僻，竹大如斗。“大乘庵　” 去邑六十里，即天窗岩麓，今称“新庵。” “白云庵　” 去邑八十里。

莲花庵　在渔乡，去邑八十里。

南山庵　在邓坊，去邑八十里。庵前小涧淙琤，奇石错涌，势若汹涛然。

新林庵　去邑一百里，在延祥，土名“大庵” ，左右有藏经阁，酷暑如秋。

龙岳观　去邑一百里，在泉上。元延祐四年建。嘉靖间，里人李凤昇重修。观后有岩曰“龙岳” ，本观旧住道俗。万历初以僧焚修，故列二寺。瑞华庵　去邑一百里，庵后有岩，溪流前绕，左畔古木千章，离奇夭矫，亏蔽天日，皆千年物也。顺治甲午，僧檀讦讼寺为官姓拆毁，仅存佛殿，僧舍之废者百数十间，千年古木，悉樵薪矣。普光岩　寺负悬岩，左峙怪壁岩称曰“圃光” ，后因建寺，遂取释氏义，更名曰“普光” 也。元至正间建，万历初毁重建。崇祯间重修佛殿。

宝池寺　“唐会昌间创，宋庆历间重创。元至正间毁，明洪武间重建。”

皇清顺治庚寅毁，僧大鼎重建，去邑六十里。

普觉寺　去邑百二十里。宋宝元初创，明宣德间重建，土名“傅家山。” 其地五山外耸，一山峙中，俗谓“五龙取宝。” 今废饷存民户。以上俱在泉上里。

凝真观　在邑南门外，旧名“上林” ，唐天成中创，宋大中祥符间重建，天禧间改今额。明洪武十三年重建，后毁，万历二十年重建。

皇清顺治七年，圮于水。康熙七年，重建。

仙隐观　在县北九十里。宋政和间创，今废。旧《志》云：“在泉上里。” 今无考。

太元真观　元大德间建，明永乐间重建。崇善堂　旧《志》在泉上里，洪武间重建，今无考。玉龙山真仙堂　，在县东郭背。万历二十一年合坊建。

三官祠　在城北白马庙之后，旧为“六一宫。” 康熙年间建。

上杭县

天王寺　在县治西南。唐保大间建于锺寮场，号“天王院。” 宋康定间，僧戒馀重刱。乾道三年，随县迁今所。元至大间，僧石溪改建为寺。至正二十五年，僧无尽重建。明洪武九年，僧正明广建。佛殿五间，藏一轮。十八年，僧永隆建两廊二十。

年并为丛林所。永乐元年僧广淳建天王殿于大殿前，又建回廊山门。正统末，山门毁于寇。成化八年重建。正德间琢石为门，题“杭川第一名山殿” 额曰：“祝圣官行庆贺礼，先习仪于此。” 东竺寺　在县治东大街。旧在锺寮场。宋熙宁间建塔一座，号东塔院。宣和间废。绍兴初僧与立重刱。乾道三年随县迁今所。淳祐十一年重建，改今额，后毁于寇。元至正元年，僧志观重建佛殿。明永乐二年，僧觉慧广而新之。正统六年重建，中为佛殿，左右为廊，后为法堂、僧舍，前为山门。天顺七年毁。成化二年琢石为门，护以石栏。嘉靖末山门毁，僧月珍募修。

皇清顺治十八年，里人募修大殿。《府志》：“寺基地为邑。”

人詹山甫所捐。内有《檀越堂》，祀山甫。

上宝林院　在太平里。唐乾符间建。宋大观间，僧清亮修，后毁于寇。明洪武二十四年，僧绍汶重建。成化十一年僧慧性重修。

皇清康熙十一年，僧《海富》重募修之。

义合寺　在来苏里。唐光化间，僧绍基建，后毁。宋大观中，僧永崇重建。元至顺二年重修，又毁于寇。明洪武二十七年，新建殿宇轮藏。天顺间重修。万历二年又修。天启间，里人锺文智施田三百秤，供佛饭僧。崇祯间，洪水冲决，寺僧鬻其什之一。今存寺田二百七十秤。

皇清康熙二十三年，后裔锺《用志》等为文立碑于寺。

水陆院　在锺寮场，宋乾道间建。元至大间，信官明德修。明成化六年，僧慧炖重修。崇祯十二年僧海亿重修。

下宝林院　宋熙宁间建。宣和间，僧道明修。明天顺元年僧秉琼重建。

皇清顺治五年，僧照亮修。

西峰寺　在平安里。宋崇宁间建，寻毁，僧立元重建。元至正间修，后圮。明天顺六年，重建佛殿。成化八年，僧元瑞重修，并建山门。

皇清顺治十三年，僧性楞重修。

禅林寺　在来苏里。宋绍兴间，僧妙传建。元至正间，僧永显修。明永乐九年，僧常靖重建。

皇清康熙十六年，僧德嵩重修。

南塔寺　在县南横琴冈。宋嘉泰间僧云谷建，后造浮图一级。元末毁于寇。明洪武二十三年僧永隆重建。宣德六年僧常靖重修。

皇清康熙二十二年，知县蒋廷铨捐俸倡修。僧昔朗

募修各志作“元致和元年” ，误。

安仁寺　在胜运里。宋景定间，僧普慧建。明正统间，僧常端修。成化七年，佛像为乡民所毁，僧惠昭迎供南塔寺旧像。隆庆元年重修。

皇清康熙十六年，僧普晋重募修。

丰稔寺　在胜运里。宋咸淳间，僧振轻始建为庵。元至元三年，僧元遇增建殿宇。明洪武十四年，僧永隆重修轮藏。宣德元年，僧月莹重修。嘉靖末，废官鬻，其基仅存佛堂三间。

皇清顺治十七年，僧道渊重修。

临江庵　在梅溪寨左。宋末建，元毁于寇。明永乐十二年，邑人郭均保重建。天顺元年，邑人游辟等重修。

皇清顺治十年，僧本明重募修。

黄岩庵　在胜运里。元至大间，僧志深建。明天顺二年，僧以绅修。天启六年，僧志图重修。弥陀庵　在县西北滴麻亭巷，亦名“德庆庵。” 元至正初，邑民周宗贵创建，后圮。明永乐间，其孙永定合族人重建。宣德年毁。成化七年，永定孙铎等再建之。天启二年，里人林应策等重修。

皇清顺治十七年，丁秉亨重修。

安福寺　在胜运里扶竹岭。元至正间，僧道宗建。明洪武间，僧惟恒修，后圮。

皇清康熙二十五年，梁搴倡众募修。

北山庵　在太平里。元至正间，僧普贵建。明天启二年，僧非非重修。

东安庵　在胜运里绵村。旧在东安岩。明洪武二十七年，迁今所。成化五年，乡民何琛等共修。后毁于蚁。隆庆六年，僧道德重修。

皇清顺治十三年，僧静浪重修。

弘明院　在白砂里。明洪武三十年僧福玩建。成化九年僧慧爙修。崇祯七年僧志贺重修。老观音堂　在县北贞字铺。明洪武间里人募建。万历间知县李自华倡修。旧《志》不载。

禅林庵　在平安里。明成化四年，僧慧炖募修。

皇清顺治八年，僧可度重修。

圆通庵　旧在圆通山。明成化六年，僧宗鉴募修，并建轮藏。

皇清顺治七年，临济宗僧九一重修，开建丛林

崇福庵　在溪南里。明成化十一年，僧宗华重修。

皇清康熙二年，僧无尽重修。

延福寺　在古田里。明弘治元年，合乡民创建。万历四年，僧本仁重修。

南泉庵　在南塔寺之东。庵左有泉，清澈不竭。明弘治三年，邑民温、廖两姓募建。

皇清康熙二十二年，知县蒋廷铨捐俸倡修“圆通山。”

僧幻庵：同僧常映募修。

崇福寺　在白砂里。明弘治八年，僧道福募建。崇祯七年，僧守才重修。

白云寺　在白砂里华家亭。明弘治十二年，僧应祥募建。崇祯十六年僧道忠重修。

中峰寺　在金山。旧名“紫金庵。” 明嘉靖三十二年，邑绅丘嘉周及梁亨等募建，祀真武。万历四十三年毁于火，独存真武金像。知县李自华捐俸重倡建之，缘首丘忠董其事。

五龙寺　在中峰寺之东，旧名“神光宫。” 明嘉靖三十二年，邑绅丘嘉周等募建，亦祀真武。万历四十年，僧如轮募构阁于寺之东。天启六年，巡道朱大典遣僧寂光请《南藏经》四十一函供阁上，因名“藏经阁。”

皇清顺治七年，被水冲去。又寺西有“滴露楼”，为山之

幽迥处

飞龙庙　在中峰寺之上。明嘉靖三十四年，邑人丘嘉伊等募建。亦祀真武，殿址斜侧。万历中，邑人丘敦临规而正之，改额曰：“金殿。” 崇祯末，邑人高守珍重铸真武像，施田以供常住。

桃源洞　，在中峰寺之西。明嘉靖三十六年，邑绅丘嘉周等募建。亦祀“真武。”

麈湖堂　在来苏上都。明隆庆二年，僧方生募建。万历四十年，僧照岚重修。

盈丰寺　在白砂里。明万历二年，僧竹轩募建。

皇清康熙十六年，僧纪轩重修。

报恩寺　在古田里。明万历二年，赖贵义募建。崇祯二年，僧庆元重修。

观音堂　在县北。明万历十四年，雷氏妙云为其父母构奉。崇祯十七年，里人唐宗杰修之。

皇清顺治七年，巡道张嶙然建佛楼于其右，付僧觉。

幻焚修

众胜庵　在覆箩山。明万历四十年，僧香林开建丛林。

福崇寺　在古田里。明天启三年，乡民张陈琥倡建，僧弘开募缘。

白衣庵　在县北迎恩门外。顺治五年，巡道张嶙然病中梦感“白衣大士，游击贺国相刱建。” 遇慧庵　在县西通驷门外。顺治五年，邑人黄錝构基募建，僧空霁重修。

紫竹庵　在县北水西渡，顺治十七年建。“祗园庵　” 在县北迎恩门外。康熙十六年僧照采募建。

准提禅院　在白砂里桂竹岭。康熙十六年邑生郑维藩捐募“刱建” ，又构茶亭以饮行者。《普圆庵　》在白砂里。康熙十六年募建。

法云禅院　：在县西通驷门外南畔。康熙十九年，临济宗僧匪石刱建，名“古怡山。” 知县蒋廷铨捐俸助成，题今额。

黄仙师庙　“宋乾道时在锺寮场，石峡间迁县，改建于县治西南小街。明洪武二十年，邑民丘胜宗募众重建。正统末毁于寇。景泰元年，邑民罗震重募建。嘉靖二年毁，二十年，邑民复募建之。万历间，改辟庙门向城上。”

灵岳庙　在县治大街。俗呼“蛇岳，灵蛰侯王。” 元末摄县事郑从吉于长汀何田奉神建庙今所。明洪武二十九年重建。正统末毁于寇，景泰三年重建。嘉靖二年毁，二十年邑民复建。

皇清康熙十八年，邑民重修，扩基深之。

夫人宫　在昭阳门内。其神有三，祷辄应，遂盖庵于此。明永乐十三年，邑民林参等拓为宫宇，雀不敢巢。景泰间废。成化二年，孔文昌等重建。今呼“天妃宫。” 一在所东北，呼“临水仙宫。”

赤冈庙　在县东大忠庙右。旧在迎恩门外赤土冈，明嘉靖二年毁，末年复建。万历二十一年迁建今所。并祀唐许远、宋岳忠武。

真君庙　在县东街。神姓，或曰“吴” ，或曰“许” ，代著显灵。明洪武九年，知县刘亨刱建。嘉靖二十一年，丘伊嘉等复募建之。

皇清顺治十七年，里民丘克和“檐建”，甫重募建。

洪山庙　在胜运里。相传祀洪山神。明永乐五年，乡民吴益富等重建。又里民龚济甫施义田四秤以供香火。

南台宫　在县治西溪水南。相传祀关、那、康三元帅。明宣德间，邑民朱旻等建。嘉靖二年毁。三十年，朱湖等复建。

将军庙　在县前溪水南。相传祀白兔赵将军。明宣德间合乡人刱建。嘉靖四十二年重建。一在县北“贞” 字铺。

天仙宫　在县北所后。旧祀碧霞元君，万历五年，合所军士重修。

高第塔　在县东南相公潭上。明万历四十三年建，知县李自华主之，因地而命名。

三元岭塔　在县南三层岭。明天启七年，巡道朱大典相地形胜，捐俸倡建。

琴冈塔　在县东南，明崇祯末建。

皇清康熙四年，“《徇形》家言”，撤去塔顶。

龙翔塔　：在县治西南之东龙翔溪。

皇清康熙二十一年，知县蒋廷铨捐俸倡建，以《回抱》。

“三折之水” ，立书院，祀文昌。

文峰塔　，在横冈。元致和元年，僧云谷建南塔院，为浮屠一级。末年毁于寇。明御史谪县丞王献臣成之，名以“文峰。”

武平县

南山寺　在所南，明洪武间建，今重建。

禅果寺　在县治东。宋淳熙间，为定光佛立。先是天顺间，祝圣于三官庙。后因僧舍塑《三宝》等佛，始改祝于此。今为祝圣寺。

绵洋寺　在县南，宋时建，明永乐间修。天启丁卯，知县巢之梁重建。

梁山寺　在县北五十里。绝顶东西古石仙岩异迹。有铜鼓一，为世俗珍。

东岳行宫　在县西。淳熙间刱，毁于兵。正统丁卯重建，嘉靖丙辰复修。

古山寺　在县东五里。明洪武间创，名“古木堂。” 嘉靖癸巳，寿民锺岳等修。

均庆寺　在岩前里。祥符四年，敕赐均庆寺护国禅师。转运王贽行部过岩，以雪请，果大雪，迺奏“福州开元寺所得太宗皇帝御书百二十幅，奉安岩中。” 诏可，仍命郡守躬护至寺。

灵洞天福院　在县西十里。明嘉靖间，孙勋重建。有二泉，派出葛仙翁炼丹井，清彻可爱。四峰寺　在丘留东里，已废，仅存故址。

洞元观　在灵洞山下。宋政和间建。绍兴初毁，明成化间复建。

伏虎庵　在岩前里。定光佛削木书偈毙虎处。圣水庵　在盈塘里，旧号“清凉磜。” 屯营庵　在何屯冈下。相传五代时有统军吏何姓者，屯军于此，筑城周围二里许，故址尚存。《清流县》。

万寿寺　在县南山。宋淳祐五年，县令赵必达建。元至正六年毁于寇。明洪武二十年重建，为祝圣之所，始题今额。万历七年灾。二十九年，知县翟廷策建，塔山顶。

皇清顺治四年，灾旧为县八景之一，名《雁塔晓钟》。

福寿寺　在仓盈里，宋端平间建，明洪武间改今名。成化间重建。

灵山寺　在铁石，唐贞观间建，明永乐元年重修，嘉靖二十六年灾，隆庆五年重建。

登贞观　在县西二里。旧名“上生” ，宋崇宁间建，宣和间改今额。明洪武二十六年，清理道教，立为道会司。成化间重建。万历癸未年王姓重建。

皇清康熙三十九年复修。

西峰庵　在县西。宋赖氏故宅。邑人请其宅为寺，从之。明洪武五年建，十九年立为“僧会司。” 景泰间，邑人巫应良、赖政重建。今存。

西灵庵　在县西，宋绍兴间建。明成化九年重建，知县凌采改今名。原《汤氏宗祠》。

皇清康熙四十年，其子孙复重修。

高城庵　在高地。宋乾道四年建，明弘治三年重建，今存。

新城庵　在永得里。元至正二十年建，今废。盈山庵　在北团里。宋咸淳间建，罗真人修炼于此。乡人祀之，灵异拟于丰山欧阳仙。

福智庵　在仓盈里。元至正十三年建，今存。新丰庵　在余朋。元至治三年建，成化十一年重建，今存。

皈真宫　在梦溪里。天启元年重建，今存。东山堂　，在县东。正统间建，弘治十六年重修。嘉靖年间变卖废寺。邑人伍会承买，即于本山建伍氏祠，仍名“东山堂。”

真君堂　即慈济宫，在县北通贞道院故址。宋淳祐间，县令林奕建，毁于连城寇。洪武初，祀慈

《济真君》天顺七年，邑人重建。

皇清康熙三十八年，知县汤传矩重修。

法海堂　在县迎春坊。元至正二年建，明弘治间修。

皇清康熙四十一年，本坊众姓重建。

龙峰静室　，在仓盈里。群峦竦立，溪流环绕，有屋数楹，墙垣倾圮，相传为仓龙众姓檀越。《松林静室　》，在龙峰南里许。康熙癸卯年，僧我静原建普同塔，名曰“松林。”

《鹤山静室　》在龙峰对岸。

道人山　，在鹤山东北三里许。顺治年间，天宝《藻鉴》开辟，慈风还照懒牧，建塔于此。

《祗园静室　》：在仓盈里南山坪。顺治年间，普印开辟，今克心居焉。栽松种竹，颇饶韵趣。

《观音山静室　》在县罗村里南山下。松林积翠，路径幽雅。康熙丁卯，奇木开创于此。

“凤山静室　” 在下《药范》。顺治庚寅年间，僧普乐种树艺谷，一望长松茂柏，若图绘然。

龙吟静室　梦溪里东坑。高山峻岭，至巅有五里许，地平宽衍，广台曲榭，池水四时不涸，莲花馥郁。僧人是岸建。

龙华静室　在仓盈里，《上药范》。松竹交加，溪流环绕。康熙辛巳，僧冰鉴创建。

万寿塔　在县龙津桥首。万历间，邑人裴应章重修。

连城县

东塔寺　在县东郊外。旧名“报恩塔院。” 宋乾道间建塔，改今名。明洪武间重建。今又建为迎春福地。邑人王大振好义乐施，捐田四顷入寺，计租三千八百秤。经院道旌奖寺僧，建檀越祠于佛殿左，每岁孟春三日，办猪羊报享。南六、五甲僧崇焜纳寺租银三十五两四钱六分八釐。石门岩　在东门外，系在三七甲江罗通散佃蔡仁老等纳租银一十五两九钱二分二釐。童子岩　在西门外住岩姚荣纳租银三钱四分五釐。

西城庵　，在姑田里下堡，姑一七甲。僧桂义纳租银三十四两三钱七分六釐六毫。

招福寺　洪武初重建。河源里莒溪店。上河一七甲。林启隆纳租银五十七两九钱五分三釐三毫。

新福庵　在河源里，河二。一甲。僧海亨纳租银六分。

归化县

福林寺　在县治东三里。元元统年间建，后毁。明成化间，僧文泰重建，又毁。

皇清间重建。

觉林寺　在县东北五里。元大德元年建。圆觉寺　，在县东十五里兴善里。元至正十三年建，后毁，明天顺七年重建。

西岩寺　在县东十五里阮坊。

罗汉寺　一在县治南二十里，宋大观元年建。元祐初，僧舁定光古佛像募化至此，因建“一罗汉寺” ：在西清街。

皇清顺治四年重建。

文塔寺　在县东五里狮子岩右畔。崇祯七年建，碑以守塔。

兴国寺　在县东二十五里瀚溪。元至元二十三年建，天启七年重建。

丰稔寺　，在县东六十里中和里御帘村。《荐福寺　》，在县七十里李曲冈上。

淳化寺　在县治东八十里岩前黄杨岩下。宋淳化元年建。宋末毁于兵火，今废。

中兴寺　：在县治北八十里。下觉。

永隆寺　在县东八十里，归下。

雪峰庵　在县治南后龙山十二里十工坞，其左有元平章陈友定屯军旧垒。

茶山庵　在南门外半里。

星窟庵　在城西北十里，即北斗岩。

云台庵　：在县治东二十里。石珩梁族施田建为祠。

蟠龙庵　在县治西杨柳里。

大明庵　在县治西杨柳里。《雷简》

白云庵　在县治西五十里归上。

宝庆庵　在县治西五十五里归上里陈村。宋嘉熙元年，系陈良建为祠。

樵溪庵　在县治东四十里归上常坪。

丰禄庵　：在县治东六十里夏阳。

大庵　在县治西八十里，《沂州》。

普济庵　在县南归上里。

均山庵　在紫云台均山，宋嘉定十年建。

万寿庵　在县治西四十里柳杨里谢地。进龙庵　在县治东南八十里“下觉。” 沂州。石龙庵　在县治东南八十里沂州。

宝山庵　在县治东归下里。宋丞相文天祥奏封“饶公佑正大师” ，碑额犹存。僧德显建。

胜兴庵　在县治东归上里。元延祐四年建。大岭头庵　。元建，祀定光佛、萧裴二神。

南极堂　在城南二里，赖仕存，是檀越赖仲清施田。

三官堂　在县东旧白沙桥头。

福善堂　在城东三里坪埠。

仙人堂　在县治东七里陈坊，祀仙人晏北海。石泉堂　在县西二十一里永安铺山中。“无边堂　” 在县西二十五里柳杨里。

遇仙堂　在县东五十里遥社。

“永兴堂　” 在县治东七十二里，沙阳萧布“正觉堂　” 在县治西。柳杨桃枝。

会龙堂　在县治西下觉里，住𤲞余公堂　在县治西一百里下觉。

琉璃堂　在县治北归上里长岭。

福慧堂　在县治西一百一十里下觉空溪。《东岳宫　》一在县治东南二十里小明溪，宋时建。一在县东二十里龙湖，宋时建。一在县治东南七十里吉口。

三龙观　在县东十三里大焦坪下。后有宋赖编修墓。

鹤迁观　在瀚溪鹤迁山。

东山塔　又名“灵英” ，在县东狮子岩顶。崇祯四年，知县杨起鳌兴工。五年，知县杨鼎甲捐俸五百金落成之。

永定县

万寿寺　在县治东。成化二十年，知县王环督龙寿寺僧以崇募缘建之，扁曰“祝圣道场。”

皇清顺治七年，知县赵廷标督楚僧大梆募缘重修。

正殿增塑罗汉十八尊，改三门为大厅，扁曰“天子万年。” 东西旧建两斋，东斋下为文像堂，戴锦重修，又下为灵岳堂，西斋下为子孙堂，又下为五显堂。邑人丘万球建。正殿之后为观音堂，僧大梆重修。堂后为静室，僧舍白建。

普陀岩　：在县东。康熙九年，知县潘翊清买民地鼎建。

金谷寺　在溪南里金砂村。元中统间，僧寂尚建。

皇清康熙十年重修。

龙寿寺　在溪南里古镇。

丰稔寺　在胜运里。《旧志》：“奉例拆卖。万历间，复置重修。” 甲辰水废，僧居尚存。

庆清寺　在丰田里。宋德祐间僧了通建。龙归寺　在太平里。元至顺间僧“友因建。明天顺间里民简宗孝、卢惟益等重募修。”

北山寺　在太平里。元至正间，僧普贵建《大院》寺　在溪南里。

梅山寺　在丰田里赤迳乡。

西霖寺　在金丰里大溪乡。

大悲阁　：在县治西山。知县伍耀孙建，知县岳锺淑重修。前堂原为“老姆阁” ，生员丘与长捐建，因瓦桷颓废。康熙三十二年鼎新。

广嗣阁　在丰田里武溪大路。崇祯年间建，中祀大士。乡人求嗣多灵验，故名。左有三教堂，养生鱼于潭，架亭于上，为“呼鳞台。” 有《记》，有诗。观音阁　在丰田里武溪鲤潭上。僧大智募建。将军庵　在溪南里龙安寨长远隔中。祀观音大士，傍祀赵将军。恤灾捍患，常显灵异。康熙三十六年内，知县赵良生建。

石圳庵　在县东石圳潭上。其下为放生潭，游鱼充牣。知县洪天开构亭于上。